Taqendurt n leqbayel ur teqqim ara ɣef wakken tella zik, ama di txeyyaṭ neɣ di ṣṣenf n lkettan, taqendurt zik, d timelsiwt n yal ass, xas akken εezlent tid n leqdic ɣef tid n ccbuḥ, ass-a, tuɣal tettmelsa kan di tmeɣriwin d tegnatin n tumert am wakken tettwaεzel, tuɣal di ṭṭerf. Timental d aselsu agraɣlan i d-yettnulfun, aţas n leṣnaf n txeyyaṭ i d-ibanen s yeḥwicen d yizagzagen imaynuten, d wid yettmucεalen, afeṣṣel-ines yemgarad ɣef win n zik s waṭas, ad naf taqendurt d tuḍyiqt, teḥkem mliḥ, d tin i d-yesbanayen tafekka n tmeṭṭut, ifassen-is wezzilit, yella anda ur tent-sɛi ara maḍi, llant tqendyar ɣezzifen, llant tqendyar wezzilen, llant tid tlusun s lfuḍa, tiyaḍ mebla lfuḍa. Gar tqendyar n leqbayel tella teksiwt n